**Karierni center za mlade – VšečKAM IN GREM in Podjetniški Inkubator Kočevje**

Zavod RS za zaposlovanje, v okviru projekta Razvoj storitev vseživljenjske karierne orientacije, za osnovnošolce zadnje triade razpisuje

**NAGRADNI NATEČAJ ZA KARIERNO VIZIJO V STRIPU**

**Priložnost ponujamo tudi tebi, dragi učenec tretje triade OŠ Zbora Odposlancev.**

Kaj boš pa ti, ko odrasteš? Ko odrasteš, boš … Boš nekoliko večji, imaš prav!

Ampak, kaj boš po poklicu? Verjetno bi nekoč, ko boš v službi, rad delal nekaj, kar te veseli in v čemer boš dober … To bi bilo fino, kajne? Imamo idejo!

Premisli o sebi in ustvari strip, ki bo predstavljal vizijo tega, kar bi rad počel in dosegel v življenju! Si za? Hitro se loti naloge in nam čim prej pošlji dokaz, da imaš že izdelano vizijo svoje kariere!

Svojo vizijo o karieri boš lahko nadgradil v sklopu Podjetniškega krožka na vaši šoli, kjer ti bomo pomagali pri usmeritvi.



*Moj sanjski poklic je..???*

|  |
| --- |
| **KAKO SODELUJEŠ NA NATEČAJU?** **1. korak** **ODGOVORI NA VPRAŠANJA IN USTVARI STRIP!**  |
| Zate so pripravili vprašanja, ki ti bodo pomagala razmisliti o prihodnosti. * Kaj rad delaš in v čem uživaš?
* Kateri so tvoji talenti in spretnosti?
* Imaš morda vzornika, kdo je to in zakaj ceniš prav njega?
* Kaj bi rad počel kasneje, po zaključku osnovne in srednje šole?

**Poskušaj odgovori nanje, nato pa ustvari strip, ki bo predstavljal vizijo tega, kar bi rad počel in dosegel v življenju.**Prijaviš lahko strip v kakršnikoli obliki ali formatu (risani, foto strip, strip v obliki ppt prezentacije, animirani strip itd...), ki se navezuje na predpisano temo. **Na zastavljena vprašanja bomo odgovarjali tudi v okviru Podjetniškega krožka na delavnici »Kdo sem?«, v sredo, 13.novembra 2019 ob 7.00 do 7:45 na vaši šoli.****2. korak:****Izpolni priloženo prijavnico in ne pozabi na podpis staršev!** Prijavnico prinesi v šolo na naslednje srečanje, v sredo, 13. novembra 2019. Brez prijavnice ne moreš sodelovati. |
| **3. korak** **POFOTKAJ!**  |
| Z mobilnim telefonom, tablico ali fotoaparatom posnemi fotografijo svojega izdelka. Enako stori z izpolnjenim prijavnim obrazcem. Datoteko s fotografijo stripa in podpisano prijavnico, ki jo pošiljaš ustrezno označi: Primer 1: ime\_priimek\_naslovizdelka.jpg (Primer 1: ivan\_novak\_supervarilec.jpg) ali Primer 2: ime\_priimek\_naslovizdelka.ppt (Primer 2: tončka\_klobuk\_najkuharica.ppt) |
| **3. korak** **POŠLJI!**  |
| Fotografiji izdelka in izpolnjenega prijavnega obrazec (oziroma če gre za drugo obliko stripa, kar datoteko) pošlji do 30. novembra 2019 na e-naslov: **natecaj@ess.gov.si**. Če pa ne znaš, se oglasi pri svojem mentorju Podjetniškega krožka in ti bo pomagal.Podrobne informacije ter podrobna pravila nagradnega natečaja dobite na spletni strani: [www.vkotocka.si](http://www.vkotocka.si) in www.mojaizbira.si. |



*Sem sočutna in rada pomagam ljudem v stiski…*

**Uživaj pri ustvarjanju stripa, mi pa ti želimo uspešno uresničevanje zastavljene karierne vizije! Čakajo te bogate praktične nagrade. Izberejo najmanj 50 najboljših stripov.**

*Kontakt Karierni center za mlade: Maja Rupnik,* *maja.rupnik@lu-kocevje.si*

*Kontakt Podjetniški krožek: Andrej Mladenovič, andrej@inkubator-kocevje.si*